ไฟประดับช่วงเทศกาลกับมลภาวะทางแสง
ในช่วงเวลาเฉลิมฉลองเทศกาลคริสต์มาสและปีใหม่สากลที่ผ่านมา ภาคเอกชนและภาครัฐได้นำเอาหลอดไฟฟ้าและโคมไฟประดับ รวมไปถึงอุปกรณ์เทคโนโลยีแสงสว่างประเภทต่างๆ มาประดับตกแต่งอาคารและสถานที่ให้มีความโดดเด่นและสวยงามในเวลากลางคืนมากยิ่งขึ้น อันเป็นการดึงดูดประชาชนทั่วไปให้สนใจในความงดงามอันเกิดจากการออกแบบแสงสว่างภายนอกอาคารหรือดึงดูดประชาชนในฐานะที่เป็นผู้บริโภค ให้สนใจจับจ่ายสินค้าและใช้บริการในอุตสาหกรรมการท่องเที่ยว เช่น การแสดงอุโมงค์ไฟ LED บริเวณลานคนเมือง หน้าศาลาว่าการกรุงเทพมหานคร ที่จัดโดยกรุงเทพมหานครและการจัดแสดงแสงสีชุดมหากาพย์นิทานแผ่นดิน บริเวณองค์พระปรางค์ วัดอรุณราชวรารามราชวรมหาวิหาร ที่จัดโดยการท่องเที่ยวแห่งประเทศไทย (ททท.) เป็นต้นอย่างไรก็ตาม แสงสว่างจากไฟประดับในช่วงเทศกาล ที่ถูกปล่อยออกมาจากแหล่งกำเนิดแสงต่างๆ อาจก่อให้เกิดผลกระทบต่อสมดุลของระยะเวลากลางวันและระยะเวลากลางคืน (natural day-night pattern) ได้ เพราะแสงประดิษฐ์ (artificial light) จากการออกแบบแสงสว่างภายนอกอาคารที่ไม่เหมาะสมหรือจากการติดตั้งแสงสว่างที่ไม่เป็นมิตรต่อสิ่งแวดล้อม ย่อมอาจทำลายบรรยากาศความมืดตามธรรมชาติในยามค่ำคืนได้ ไม่ว่าจะเป็นมนุษย์ สัตว์ และสิ่งมีชีวิตอาจต้องอาศัยความมืดในเวลากลางคืนในการประกอบกิจกรรมตามธรรมชาติ เช่น การรักษาสมดุลของร่างกาย การนอนหลับพักผ่อน การผสมพันธุ์ การออกหากินในเวลากลางคืน การย้ายถิ่นฐานและการวางไข่ เป็นต้น )นอกจากนี้ แสงสว่างจากการออกแบบและติดตั้งไฟประดับภายนอกอาคารที่ก่อให้เกิดทิศทางของแสงที่ไม่เหมาะสม (inappropriate light directions) และแสงสว่างจากไฟประดับภายนอกอาคารที่มีความสว่างที่ไม่เป็นมิตรต่อสิ่งแวดล้อม (non-environmentally friendly brightness) ย่อมอาจก่อให้เกิดเหตุรำคาญ (nuisance) ต่อเพื่อนบ้านหรือประชาชนที่อาศัยอยู่บริเวณพื้นที่โดยรอบอาคารหรือสิ่งปลูกสร้างที่มีการติดตั้งไฟประดับ เพราะทิศทางของแสงหรือความสว่างของแสงดังกล่าวอาจไปรบกวนการดำรงชีวิตประจำวันของเพื่อนบ้านหรือประชาชนที่อาศัยอยู่โดยรอบได้ ตัวอย่างเช่น แสงสว่างจากไฟประดับเทศกาลคริสต์มาสอาจส่องรุกล้ำเข้าไปยังบริเวณห้องนอนของเพื่อนบ้าน จนอาจรบกวนการนอนหลับในเวลากลางคืนของเพื่อนบ้าน อันเป็นเหตุให้เพื่อนบ้านเดือดร้อนรำคาญและส่งผลกระทบต่อคุณภาพการนอนหลับของเพื่อนบ้านในที่สุดอนึ่ง เทคโนโลยีแสงสว่างบางอย่างหรือแหล่งกำเนิดแสงบางประเภทก็มีสมบัติของแสง (properties of light) บางประการที่ไม่เป็นมิตรต่อสิ่งแวดล้อม ตัวอย่างเช่น เทคโนโลยีไดโอดเปล่งแสง (Light Emitted Diode Technology) หรือที่เรียกกันว่าเทคโนโลยี LED มักถูกนำเอามาประยุกต์ใช้ในการประดับตกแตกอาคารและสถานที่ในช่วงที่มีการเฉลิมฉลองเทศกาล นั้นก็เพราะหลอดไฟประดับ LED สามารถประหยัดพลังงานและมีประสิทธิภาพมากกว่าหลอดไฟประเภทอื่นๆ เมื่อมีการใช้งานแสงสว่างภายนอกอาคารเป็นเวลานาน แต่ทว่าหลอดไฟประดับ LED สีขาว (LED white outdoor light) สามารถปล่อยแสงที่อุดมไปด้วยสีฟ้า (blue-rich artificial light) หรือแสงที่มีความยาวคลื่นความถี่ต่ำกว่า 500 นาโมมิเตอร์ (wavelengths shorter than about 500 nm) ซึ่งในปัจจุบันได้มีผลงานทางวิชาการด้านวิศวกรรมส่องสว่างและผลงานทางวิชาการด้านสิ่งแวดล้อมเป็นจำนวนมาก ชี้ให้เห็นชัดว่าแสงสว่างจากหลอดไฟประดับ LED สีขาว สามารถสร้างผลกระทบในด้านลบต่อสุขภาพมนุษย์ ระบบนิเวศในเวลากลางคืนและสิ่งแวดล้อมได้ เช่น แสงจากหลอดไฟ LED สีขาวอาจส่งผลกระทบต่อระบบต่อมไร้ท่อ (endocrine system) ของมนุษย์ได้ กล่าวคือ แสงจากหลอดไฟ LED สีขาวย่อมปล่อยแสงที่อุดมไปด้วยคลื่นความถี่สีฟ้าที่ก่อให้เกิดการลดการผลิตสารเมลาโทนินในร่างกายมนุษย์ อันส่งผลให้มนุษย์เสียสมดุลในร่างกาย จนนำไปสู่ปัจจัยเสี่ยงทางสุขภาพอื่นๆ หรือโรคภัยอื่นๆไฟประดับช่วงเทศกาลอาจปล่อยแสงที่มีทิศทางการส่องของแสงที่ไม่เหมาะสมหรือมีความสว่างของแสงที่ไม่เป็นมิตรต่อสิ่งแวดล้อมได้ จนก่อให้เกิดอันตรายต่อมนุษย์ ระบบนิเวศในเวลากลางคืน และสิ่งแวดล้อมได้ แม้ว่าภาครัฐและภาคเอกชนที่จัดกิจกรรมการท่องเที่ยวโดยใช้เทคโนโลยีแสงสว่างเข้ามาเป็นปัจจัยดึงดูดผู้คนให้มาชมการจัดแสดงแสง (light show) ที่จัดขึ้น แต่ภาครัฐและภาคเอกชนกลับไม่ได้ตระหนักถึงโทษภัยของมลภาวะทางแสงที่อาจส่งผลกระทบต่อสุขภาพของประชาชนและสิ่งแวดล้อมโดยรอบบริเวณพื้นที่ที่จัดกิจกรรมการแสดงแสงในยามค่ำคืนInternational Dark-Sky Association International Dark-Sky Association 2009 pp 1-23.National Aeronautics and Space Administration available online at https://www.nasa.gov/content/goddard/satellite-sees-holiday-lights-brighten-citiesSouth Staffordshire Council available online at 
 ในช่วงเวลาเฉลิมฉลองเทศกาลคริสต์มาสและปีใหม่สากลที่ผ่านมา ภาคเอกชนและภาครัฐได้นำเอาหลอดไฟฟ้าและโคมไฟประดับ รวมไปถึงอุปกรณ์เทคโนโลยีแสงสว่างประเภทต่างๆ
ปีดิเทพ อยู่ยืนยง,มลภาวะทางแสง,ไฟประดับ